# Javaslatok:  
- mapparendszer használata  
- assets (minden az oldallal kapcsolatos kiegészítő fájl gyűjtőhelye)  
- assets/css - css  
- assets/img - képek / ikonok  
- assets/fonts – betűkészletek

Akkor kb. így nézzen ki?

assets (ez alá pedig css , img , fonts …)

index.html

styles.css

my.js

- fájlok/mappák nevében szóközt vagy éketetet soha nem használunk, ezeket át kell alakítani, különben probléma lehet a betöltésnél

Ezt elvileg nem csinálom, de ha mégis, akkor koppints a kacsómra, kérlek!

- html 5-ös tag-ek használata, fejléc (header), section (egy sáv), footer (lábléc), segíti a keresőoptimalizáltságot, akadálymentesítést

body-n belül? Mint, ahogy a footer-t használtam?

Ezt majd beszéljük meg, kérlek, hogy akkor hogyan használjam, mert csak a lábléc esetében világos.

- sosem másolunk HTML-t sorról sorra történő értelmezés nélkül, bekerült vmi reklám a lábrészbe 😀

Oké, ez rendben van, ezt megbeszéltük. ☺

- normalize.css használata a böngésző alapértelmezett beállításainak kiütésére, még ha saját kódot írunk akkor is kell ez

Erről még nem hallottam.

index.html-ben a headben beírom?

<link rel="stylesheet" href="normalize.css">

Akkor gondolom, létrehozok egy ilyen nevű css-t? És abba mit írok?

- a flexbox használata díjazandó, de ez egy kicsit magasabb szintű dolog, jó lett volna, ha megküzdesz a float-olással.

Hát így van az, ha másolgat az ember. :D

Rendben, ezt megpróbálom kijavítani most a javításban.

A.) A floatolt elemek után be kell rakni egy úgynevezett clearfixet, hogy ne ugorjon ki a befoglaló elemből, ez annyi, h rögtön a floatolt elem után csinálsz egy div-et aminek a style-ja clear: both; ezt opcionálisan egy css osztályba is rakhatod aminek .clearfix nevet adsz, ezt a legtöbb css keretrendszer is így nevezi...  
B.) clearfix helyett lehet az egész blokkra egy overflow: hidden;-t is mondani, ami ugyanazt eredményezi: nem ugrik ki a float-olt elem  
- nem reszponzív, media query-k kellettek volna hozzá :\_(

# Kritika blokkonként 😮  
  
(1) hero (azaz "hős" blokk így hívjuk az első sávot mindig, mivel ez adja el az oldalt, itt kell megfogni a látogatót)  
- hibás a .header elnevezés, ezen az oldalon nincs header. a header általában egy menü vagy pl egy blogbejegyzésben az elején a cím + dátum stb, tehát egy összefoglaló, de nem egy ilyen teljes sáv tipikusan  
- a learn more gombon nem látszik a szöveg alap állapotban, csak hover-en, mivel az egész gomb opacity-ja (át nem látszósága lett beállítva) ahelyett, hogy a háttérszín lett volna csak átlátszó: background: rgba(255, 255, 255, 0.4) az utolsó érték szabályozza a szín átlátszóságát  
- a blokk nem használja fel a képernyőszélesség 100%-át  
- a tartalom nincs középre igazítva, ezt úgy szoktuk megoldani, hogy van egy külső elem (section) amibe a tartalom egy másik elemben van (általános div, mivel ennek nincs tartalmi, szemantikai jelentősége), aztán a belső kap egy szélességet vagy max szélességet és az egészet középre rendezzük (margin: 0 auto; -val)  
- a szerző neve (dan rowinski) eredetileg link lenne  
- a hátteret szét kellett volna feszíteni az egész befoglaló elemen background-size: cover, h az egész tartalom mögött ott legyen  
  
(2) services (azaz kiemelt szolgáltatások blokk)  
- az egész egy táblázat... táblázatot csak táblázatos adatok megjelenítésére használunk, designra nem! szinte soha!  
- section > 4 article; minden article-be kellett volna egy header az ikon + cím benne, + alatta külön a szöveg  
- szövegeket csak úgy szinte soha nem rakunk bele egy általános html elembe, törekszünk rá, h szövegesbe kerüljenek pl p-be  
  
(3) discover  
- display grid és floating együtt, ez így nem is értem miért működik... böngészőbeli grid-et semmiképp se használj még, az még a flexbox-hoz képest is magas szint és nem is mindenhol támogatott, safari-ban nagyon szar tud lenni, ami az összes iFost kilövi  
- üres p tag, gondolom a távolság miatt ahelyett, h css margin/padding lett volna használva  
- ikon hiányzik a gombokból  
- hover állapot hiányzik a gombokról  
  
(4) explore  
- mindenhol sima tag-ek csak, class-ok már sehol  
- távolságok azok amiket dobott a gép, semmi nem lett beállítva a szövegeken  
- a megosztási LINKEK helyett gombok lettek  
  
(5) testimonials (így nevezzük az ügyfélvéleményeket angolul)  
- a "gombok" nincsenek a megfelelő helyen (position absolute + középre igazítás mínuszos margin-left-tel VAGY flexbox/grid az egész ha már próbálkoztál vele)  
- jobbra-balra gombok hiányoznak  
- szövegstílus hiányzik  
  
(6) features (azaz termékjellemzők)  
- ránézésre egészen rendben van, de aztán ez is táblázat... a helyes felépítés az lett volna:   
2 div:   
- bal div (float: left)  
- kép  
- jobb div (float: right)  
- cím  
- lista! (ul)  
- li benne img elmegy, de jobb lenne :before pszeudotag és kikapcsolni a gyári list-style-t  
  
(7) subscribe (hírlevél feliratkozás)  
- felső margó hiányzik  
- egy üres label, ez törölhető  
- input padding hiányzik, ezért a szöveg a bal szélére ül  
- nincs :focus betűszínváltás  
- gombon css transition hiányzik, ezért élesben váltja a háttérszínt  
- szövegstílus hiányzik  
  
(8) footer  
- szövegstílus hiányzik  
- footer-left + footer-right teljesen felesleges, nincs két része a láblécnek  
- szöveg középre rendezése (text-align: center rendben lenne csak az a baj, h a floatolt elemeknek alapból nincs szélességük, csak a bennük lévő tartalom határozza az meg azt ami ugye a szöveg; a footer-left floatolt-ezért a benne lévő tartalmat saját magához próbálja középre rendezni ezért marad ott bal oldalt, függőlegesen középre rendezni legegyszerűbben úgy tudnád, ha a láblécnek nem lenne magassága, hanem a szöveg kapna egy egyező padding-top + padding-bottom-ot amivel kiadná a szükséges magasságot